
БИРЕНИ СТРАСТИ
Епизод 8

Пивоварна „Бел Вю”

Мъже:



Жени:

Диктор



Кристин Симпсън (водеща)

Бил Уайт



Джуди

Жак Верхаселт



Александра

Мартин Класен



Кристин Хелмър

Майк Хеанамс 

ДИКТОР
Днес в „Бирени страсти” – Белгия ни предлага нещо толкова уникално, че просто трябва да го опитате – бира с вкус на вино. VV „Бирени страсти” – открийте страстта си към хубавата бира. 
КРИСТИН
Много ви благодаря. Добре дошли в „Бирени страсти”. Аз съм Крис Симпсън и отдавна чакам това предаване, защото всеки път, когато опитам тази напитка, си казвам: „Това не може да е бира!” Толкова е различна и толкова хубава. Прави се от ферментирали плодове, значи трябва да е вино, нали? Не! Бира е, при това превъзходна. Известна е като ламбик бира – едно от най-сложните питиета в света. Замислена като десертна бира или аперитив, тази подобна на шампанско бира идва от Белгия. Ламбик бирите са на около петстотин години и удивителното е, че производственият процес почти не се е променил през вековете и прилича на правене на вино. Отидохме в Брюксел, Белгия, за да разберем повече и оттук започва разказа ни. V
НАДПИС
МЯСТОТО 

ДИКТОР
Град Брюксел е основан преди над хиляда години и често го наричат „столицата на Европа”. Той е сред най-гъсто населените градове и въпреки че официалните езици тук са холандски, френски и немски, много белгийци говорят и английски. Архитектурата в региона е удивителна… – общината в Лувейн и „Хотел де Вил” в Брюксел, построени в началото на петнайсети век, носят чертите на готическия стил. През седемнайсети век обаче на мода идва бароковия стил. „Гранд Плас” в Брюксел показва неговия апогей и е считан за един от най-красивите площади с света, било то денем или нощем. Днес „Гранд Плас” е центърът на ежедневния живот на Брюксел. Изглежда немислимо някой да се опита да разруши тези архитектурни съкровища, но през хиляда шестстотин деветдесет и пета година по време на битка Луи Шестнайсети направил точно това. Само няколко години по-късно обаче площадът бил възстановен в пълния му разкош. V Можем да проследим постоянните борби за свобода на Белгия през вековете, чак до днес. 

ДЖУДИ
Стената, която виждате зад мен се нарича „Хок Теран”. Някога тя била дълга цели четири километра и е имала седем порти като тази тук. Белгийците я построили, за да защитават територията си от вражески армии по време на война, …както и за да държат затворници. Още един исторически символ на постоянната им борба за свобода. 

НАДПИС
ИСТОРИЯ НА БИРАТА
БИЛ УАЙТ
Белгия е… малка страна… опустошавана много пъти в хода на историята, но белгийците са силни и творчески личности. Във фламандския език има дума за борец за свобода и тя е „гууз”. Когато опитате най-уникалните и забележителни продукти на Брюксел… – бирите със спонтанна ферментация… – ще  се влюбите в една специална бира, която се прави след смесване на отлежала до шест години в дървени бурета ламбик бира и бира, която още не е ферментирала напълно. По този метод всъщност се прави и шампанското. Така че ламбик бирата се прави като смесите отлежала и ненапълно ферментирала бира като получената смес също трябва да ферментира и крайният резултат е един много специален продукт… – „борецът за свобода” или „гууз”, който се е превърнал в символ на историческия стремеж на белгийците към свобода. Те имат и прекрасна природа за всякакви видове бира. Тук се произвеждат около осемстотин-деветстотин тона бира… – от най-светлите, които са и най-популярни, …до по-тъмните, плодовите, пшеничните, леките, кафявите бири. Страхотно място. Радвам се, че съм тук да им се насладя. 
ДИКТОР
Една от най-странните и прочути забележителности на Брюксел е „Менекен Пис”, малка статуя на облекчаващо се момче. За нея има безброй легенди, както и колекция от над петстотин костюма. Най-общоприетото вярване е, че статуята била издигната в памет на едно момче, което някога спасило общината от пожар. В покрайнините на Брюксел се намира друг архитектурен шедьовър, …една структура наподобяваща Айфеловата кула. „Атомиумът” бил построен за Световния панаир през петдесет и осма и се извисява на сто и два метра в небето. V Белгийската архитектура буквално спира дъха, …но белгийците са прочути и с любовта си към бирата. V Тук пивоварството е благородна традиция, която предлага над четиристотин и петдесет вида бира с най-различни вкусове. Разнообразието е наистина смайващо. Белгийците са известни с класическите си пилзенски бири, но имат и някои по-специални като „Трапист”, …„Гууз”, …„Крийк”, …бели бири и много други. За белгийците бирата е много повече от питие, тя е дълбоко вкоренена в културата и традициите им.

МАРТИН КЛАСЕН



Всяка белгийска бира си има собствена чаша. Тази е за „Трапист”, вид белгийска бира. Да речем, …когато седнете в някой бар… и искате да си починете и да изпиете чаша бира за час-два, …тази е… много подходяща… заради широкото си гърло, което позволява да я помиришете… и да я вкусите по-добре. 
НАДПИС
ЗНАЕТЕ ЛИ, ЧЕ:


БИРАТА „ТРАПИСТ” СЕ ВАРИ ОТ, ИЛИ ПОД НАБЛЮДЕНИЕТО НА МОНАСИ И СЕ ПРОИЗВЕЖДА В ЕДНО АБАТСТВО. САМО ШЕСТ АБАТСТВА В СВЕТА ИМАТ ПРАВО ДА ПРАВЯТ СОБСТВЕНА БИРА. ПЕТ ОТ ТЯХ СА В БЕЛГИЯ. 

ДИКТОР
Стане ли въпрос за разнообразието на бири в Белгия, най-често използвания критерий за класифициране е методът на ферментация. Бирите с дънна ферментация са пилзенски леки бири, а ферментиралите при по-висок градус, около петнайсет-двайсет градуса по Целзий, са бири с повърхностна ферментация или ейлове. Днес ще ви разкажем за уникалния вид ферментация в пивоварната „Бел Вю” в Брюксел. „Бел Вю” предлага цял набор от ламбик бири със спонтанна ферментация. Този процес е мостът между правенето на бира и вино и е най-стария метод – датира отпреди пет хиляди години. Ламбик бирите се правят по същия начин и със същите съставки като другите бири – малц, вода и хмел, но има две съществени разлики. 

ЖАК ВЕРХАСЕЛТ



Първо, ние използваме пшеница. Тя се използва само за белите бири като „Хугарден”… и за ламбик бирите като „Бел Вю”. Освен това, ние не добавяме мая, …което е типично за района на Брюксел… и на двайсетина километра извън Брюксел. Тук има повече… от така наречената „дива мая” отколкото където и да било другаде, …така че правенето на ламбик бири е възможно само тук. 
ДИКТОР
Докато другите пивовари добавят мая, майсторите на ламбик бирите улавят дивата мая от въздуха – един естествен феномен граничещ с чудо. 
ЖАК
Варивото пристига в отворен съд. Отгоре има покрив, …но със специална форма, а под него има свободно пространство… и може да влиза въздух. Така бирата се охлажда… и същевременно се добавя мая. При другите бири има дънна или повърхностна ферментация, но тук ферментацията е спонтанна, защото… вземаме маята буквално от въздуха. Отстрани също е отворено. И когато течността се охлади… до седемнайсет- петнайсет градуса, ние я изпомпваме. Най-много бира се прави през зимата. Защо? Защото тогава… има повече… мая във въздуха… и по-малко тежки метали… и замърсявания, …така че в момента качеството на ламбик бирите е превъзходно. 
ДИКТОР
След като маята се добави към уорта, …бирата трябва да ферментира в избата. 
ЖАК
В тази бъчва, …както и във всички останали, ние слагаме уорт. Това е финалният продукт на пивоварния процес… след като охладим отворения съд. Изпомпваме ги в тези бъчви… и след двайсет-трийсет дни настъпва първата ферментация. В този момент… от дупката на върха, която е отворена през цялото време, …излиза плод. Това е мая. Това става само при първата ферментация, …след което… тя продължава в бъчвата… и след три-четири месеца го наричаме „ламбик”. 
ДИКТОР
От този ламбик се правят специални бири като „Гууз”, „Франбоаз” и „Крийк”. Това са истински произведения на изкуството и се опитват от експерти наречени дегустатори. 
ЖАК
От този момент започва работата на дегустатора, който трябва да рвзпознае ламбик бирите с различна възраст. По-младите са по-сладки, а по-старите – по-кисели. Процесът на узряване може да трае от няколко месеца до пет-шест години, …но крайният вкус трябва да е същият. 

ДИКТОР
Други специалисти, които играят важна роля в „Бел Вю” са бъчварите. Въпреки че тези дъбови или кестенови бъчви не са чисто нови, те имат нужда от измиване и стягане. Бъчвите втора ръка идват от производители на вино, портвайн и шери и имат живот от осемдесет-деветдесет години. Всяка бъчва е със собствен характер и точно тук сетивата на дегустатора са от критично значение. 

ЖАК
Една степен на различие може да ви даде друга ферментация и друг вкус. В една бъчва с вместимост шестстотин-седемстотин литра също може да стане ферментация. Възраст. Всеки път, …когато ламбикът… ферментира… в бъчвата, …част от маята отива в дървото. Почиства се с гореща, но не вряла вода, за да може маята да остане вътре. Колкото… по-стара е бъчвата, …толкова повече мая има в нея. Така вкусът може да се промени. Затова е много трудно… да постигате винаги един и същ вкус. Точно затова работата на дегустаторите е много важна.  
ДИКТОР
След като дегустаторите си кажат мнението, ламбик бирите се смесват и се подготвят за пазара. 
ЖАК
Когато направят селекцията си, ние изпомпваме ламбика от бъчвите… и го наливаме в съдове от… неръждаема стомана, …където го филтрираме, …насищаме и бутилираме. И когато продуктът се налее в бутилки, той се превръща в „Гууз”.

ДЖУДИ
„Гууз” е смесица от млади и стари ламбик бири претърпяващи вторична ферментация. Това е лека и свежа бира с привкус на шампанско и с аромат на плодове. Сигурно ще се изненадате, че бутилките на „Гууз” приличат на тези на шампанското, a всяка ламбик селекция на „Гууз” си има и собствена реколта. 
ДИКТОР
Бирите „Гууз” трябва да се носят и наливат много внимателно, защото в бутилката те претърпяват още една ферментация и имат лека утайка. Във всички други продукти на „Бел Вю” се добавят и плодове. 
ЖАК
Вземаме една бъчва… и слагаме около осемдесет килограма череши, …цели, с костилките. Това е много важно, защото именно костилките придават вкуса. Цветът идва от плода, …но вкусът се дължи на костилките. След като сложим тези осемдесет килограма череши, …добавяме около петстотин литра ламбик. Млад ламбик, …който още ферментира. Черешите отиват на повърхността. За да не се запушва дупката отгоре, …ние слагаме клонки в нея… и през тях въглеродният двуокис излиза навън. Така отворът няма да се запуши. Иначе бирата може да изригне, …дори бъчвата да експлодира. Понеже не можем да спрем ферментацията, …ламбика винаги трябва да има достъп до въздух… и така тя продължава.   

ДИКТОР
Така се прави бирата „Крийк”. А какъв по-добър начин да научим нещо повече за произхода й от това да чуем поредната „ферментирала басня” на пивоваря Бил Уайт.
БИЛ УАЙТ
Веднъж едно непослушно дете решило да направи услуга на семейството си и да развали ламбик бирата на съседите. Набрало цяла кофа с череши и я изсипало в бъчвата им, …мислейки че по този начин… ще развали бирата и после ще трябва да я изхвърлят. Случило се обаче нещо неочаквано – когато бирата завършила ферментацията, …тя придобила прекрасен черешов аромат, …който бил уникален и много освежаващ. Така че в крайна сметка справедливостта възтържествувала и вместо да развали бирата, момчето създало нов вид, който днес се радва на огромна популярност.   
ЖАК
Наздраве. Значи при „Крийк”… ние използваме череши, …а при „Фрамбоаз”… – сок от малини. В началото използвахме… целите плодове, …но… мъничките костилки на малините… запушваха помпите. Така че сега използваме… само сока на малините. 
ДИКТОР
След малко ще посетим някои прочути бирарии в Белгия. Останете с нас.
НАДПИС
КОЙ Е КАЗАЛ, ЧЕ:


ПОМНЕТЕ, ЧЕ „Й” Е ПРЕДИ „А” С ИЗКЛЮЧЕНИЕ НА БУДВАЙЗЕР.

А. УЧИТЕЛКАТА ВИ ПО ПРАВОПИС ОТ ДЕВЕТИ КЛАС


Б. МАЙКА ВИ


В. НЯКОЙ ОТ „ЛАБАТ”


Г. НЯКОЙ НЕПОЗНАТ


ВЕРЕН ОТГОВОР: Г. НЯКОЙ НЕПОЗНАТ

ДЖУДИ
Ако се считате за ценител на бирата или за умерен пияч, ще се влюбите в Белгия. Тук има невероятните шейсет хиляди пъбове, барове, кафенета и ресторанти и навсякъде се сервира бира. Но това заведение привлече вниманието ни по две причини – първо, тук няма закони регулиращи лицензирането и второ, няма закони за работното време, което означава, че можете да пиете бира чак до първото си сутрешно кафе. В Белгия винаги можете да пийнете бира и да си поговорите с някого. V 
ДИКТОР
Най-простите заведения в Белгия са кафенетата. 
ДЖУДИ
Тукашните кафенета са най-различни. Това е много модерно и уютно.
ДИКТОР
Малко по-луксозни от кафенетата са бирариите като „Ла Ба Кас”, …едно прекрасно място, където ламбик бирите се сервират в керамични кани с най-различен размер. 
МАЙК ХЕАНАМС „Ла Ба Кас” е една от най-старите бирарии в Брюксел, догодина ще навърши… сто двайсет и пет години. Тук специалитетът са сладките ламбик бири, които имат вековна традиция. Тази бира е направена само за нас. Тя не е газирана и не прави пяна. Сервираме я в керамични кани, …след което клиентите на заведението се самообслужват по свой избор.  
ДИКТОР
Класическите бирарии в Белгия са:

ДЖУДИ
Кафенето „Гранд Стайл” – никъде по света няма да намерите такова разнообразие на бири за всяко време на деня, за всяко настроение и храна. 
ДИКТОР
Едно от тях е социална Мека.

ДЖУДИ
Ако търсите някое класическо заведение, за да си пийнете ламбик бира, пробвайте „Морт Сабит”. В превод на английски името означава „внезапна смърт”. Защо ли? През хиляда деветстотин и десета година собственикът Тюдър фон Восен е предизвикал банкерите от белгийската национална банка на една игра на зарове. Целта била да се хвърлят най-много точки – четири, две или едно, …което аз не успях и загубилият – аз – накрая трябва да плати всичката бира. Оттам и „внезапна смърт”. Днес в „Морт Сабит” няма да видите игри на зарове вечер, но мястото е идеално за любителите на хубавата бира. V Друго елегантно кафене, където можете да пийнете бира е „Метропол”. Декорът му е от началото на двайсети век и от артистична гледна точка, то се класифицира като смесица между „ле бел а бук” и „арт нюво”. Тук идват по-заможни клиенти привлечени от огромното разнообразие на бири – от бели до тъмни и от „Крийк” до „Хугарден”.  
ДИКТОР
Както се убедихте, тук има прекрасни заведения, където да пийнете хубава белгийска бира. Нищо чудно, че наричат Белгия „Бирения Рай”. 
КРИСТИН ХЕЛМЪР


Здравейте, аз съм Кристин Хелмър и наливам тази бира за вас. Ще се видим след малко, останете с нас. V
ДИКТОР
„Гарантирано качество” с пивоваря Бил Уайт. 

КРИСТИН
Бил, настъпи и любимата ми част от днешното предаване. Знаем, че определени храни вървят с конкретни вина. Но не знаех, че същото важи и за бирите. 

БИЛ УАЙТ
Да, така е, особена в Белгия. За белгийците тя е това, което е виното за французите и италианците. Тя е не само напитка, но и истинско преживяване, част от живота им. Понякога я използват и за готвене, но тя е неразделна част от храната и винаги присъства на масата. 

КРИСТИН
Виждам някои примери тук. 
БИЛ
Да, чудесен пример за белгийска кухня са мидите сервирани с пържени картофки и зеленчуци, това е националното им ястие. Задушавате мидите с малко домати и подправки… и си наливате една „Стела Артоа”, чийто богат на хмел и малц вкус идеално допълва ястието. 

КРИСТИН
Значи след този ордьовър, минаваме към твоята чиния. 
БИЛ
Сипал съм си чаша „Хугарден” с цитрусов аромат, който се дължи на кориандъра и портокаловите кори, а ястието за нея е сьомга със зеленчуци и лимон. Цитрусовият вкус на портокали и кориандър на „Хугарден” върви прекрасно със сьомгата. 
КРИСТИН
Има и десерт, ако ни е останало място. Никога не съм предполагала, че има специална бира и за шоколадовите десерти. 

БИЛ
Тази бира е уникална, тя е ламбик бира и по вкусовия спектър е най-близката до виното. Тя е спонтанно ферментирала в дървени бъчви, където се добавят и череши. Има прекрасен черешов вкус. „Крийк” е продукт на „Бел Вю” и на фламандски означава „вишна”. Освен с бирата, Белгия е прочута по цял свят и с шоколада си… и ако опитате един шоколадов десерт като този, ще видите, че е много сладък и след две-три хапки може дори леко да ви прилошее, но една глътка „Крийк” ще ви прочисти небцето и ще си вземете още. 
КРИСТИН
Бил, наистина е много интересно, но ако си свършил разказа си, мисля, че е време да опитаме тези вкусотии. На всички вас, добър апетит. 

БИЛ
Наздраве. V
ДИКТОР
„Гарантирано качество” е вашият шанс да покажете на приятелите и колегите си, че сте не само пияч, но и пивовар. Гледайте Бил всяка седмица и посетете сайта ни, биър точка ком. Включете се и изпробвайте уменията си. Запишете си резултата и опитайте пак, за да видите дали от клиент поръчващ си поредната бира ще се превърнете в господар на бара. 
КРИСТИН
Предаването ни вече е към края си, остана само да видим момичето на седмицата на „Бирени страсти”. Не забравяйте, че ако искате да научите нещо повече за бирата, посетете биър точка ком – там ще намерите много информация за предаването и други забавления. V
НАДПИС
МОМИЧЕ НА СЕДМИЦАТА

АЛЕКСАНДРА
Наздраве, аз съм Александра, а вие гледате „Бирени страсти”. 

Превод: Йосиф Йосифов 

